text: Europa Galante
  
  publiceret: 2012-08-21 22:04:20+02:00
  Europa Galante, italiensk strygerensemble, grundlagt i 1989 af violinisten og orkesterlederen Fabio Biondi med henblik på opførelse af især barokmusik på historiske instrumenter. Antallet af musikere varierer afhængigt af musikkens beskaffenhed, ligesom fx blæsere, lut og cembalo inddrages efter behov. Ensemblets internationale ry skyldes især en række indspilninger på cd.